กินยาคุมฉุกเฉินไป2อาทิต แล้วเลือดพร้อมคัดเต้านมร่วมด้วยในช่วงมีประจำเดือนเหมือนรอบก่อนแต่ประจำเดือนมาก่อน3วันคือวันที่16กุมภา เดือนมกรามาวันที่19 3วันแรกออกเยอะ2 3วันหลังออกน้อย แล้วประจำเดือนรอบถัดไปตือรอบเดือนมีนาประจำเดือนจะมาเร็วหรือมาช้าค่ะ
สวัสดีค่ะ การรับประทานยาคุมฉุกเฉินอาจมีผลข้างเคียงดังนี้-มีเลือดออกผิดปกติจากช่องคลอด-ประจำเดือนมาผิดปกติหรือมาก่อนรอบเดือนที่ควรจะมา-คัดตึงหน้าอก-ปวดท้อง ปวดศีรษะ-คลื่นไส้ อาเจียนซึ่งผลข้างเคียงเหล่านี้เป็นผลข้างเคียงในระยะสั้น มักจะหายไปได้เอง โดยปกติแล้วยาคุมกำเนิดฉุกเฉินไม่มีผลข้างเคียงระยะยาวที่เป็นอันตรายค่ะประจำเดือนรอบถัดไปอาจจะมาตามปกติก็ได้ หรือมาเร็วกว่าปกติก็ได้จากฤทธิ์ของฮอร์โมนในยาคุมกำเนิดฉุกเฉินค่ะอาการเลือดออกทางช่องคลอดที่ไม่ใช่ประจำเดือนหรือคัดเต้านมที่เกิดขึ้นนั้นก็น่าจะเป็นฤทธิ์จากยาเช่นเดียวกันตอนนี้ให้สังเกตว่ารอบเดือนครั้งต่อไปจะมาเมื่อไร ถ้าช้าเกิน 35 วันนับจากครั้งก่อน หรือถ้ามีเลือดประจำเดือนที่มามากผิดปกติ ควรจะต้องหาสาเหตุค่ะแต่อย่างไรก็ตามแนะนำเรื่องการคุมกำเนิดด้วยวิธีอื่นที่ไม่ใช่ยาคุมฉุกเฉินนะคะ เพราะมีประสิทธิภาพต่ำกว่าการคุมกำเนิดชนิดอื่นอีกทั้งมีผลข้างเคียงมากกว่า และควรใช้วิธีการคุมกำเนิดที่ป้องกันการติดต่อของโรคทางเพศสัมพันธ์ได้ด้วยเช่นถุงยางอนามัยค่ะ